Deg ugmar n wammud mi nerza ɣer wannar n tsastant, nmugger-d kra n wuguren, seg-sen lixṣaṣ n wallalen n usiweḍ gar tudrin imi msebɛadent wagar-asent aladɣa deg tegrest, d aɛewwiq i ɣen-yeǧǧan ur nettaweḍ ara s shala ɣer yimsulɣa wid meqqren di leɛmer, xas ulama nemlal-d deg ubrid wid i d-yewwi lḥal ɣer berra, nesteqsa-ten, maca ugur d akken llan seg-sen wid ur neɣri ara neɣ ttun, ma d timɣarin ttkukrunt irgazen-nsent, llant gar-asent tid ur mazal ara sexdament imɣan n tujjya, nemlal-d kra ur fhimen ara isteqsiyen srid alama isen-ɛiwed talɣa.